 2 Samuel 15  O wee ruo mgbe ihe ndị ahụ gasịrị na Absalọm kwadebeere onwe ya ụgbọ ịnyịnya, o nwetakwara ọtụtụ ịnyịnya na ndị ikom iri ise na-agba ọsọ nihu ya.Absalọm wee bilie nisi ụtụtụ gaa guzoro nakụkụ okporo ụzọ e si abanye nọnụ ụzọ ámá. O wee ruo na mgbe mmadụ ọ bụla nwere okwu ikpe wee bịakwute eze ka o leba ikpe ya anya, Absalọm na-akpọ ya jụọ, sị: Olee obodo i si bịa? onye ahụ asị: Ohu gị si notu nime ebo Izrel.Absalọm na-asịkwa ya: Lee, okwu gị dị mma, kwụrụkwa ọtọ; ma ọ dịghị onye eze họpụtara ka o gee gị ntị.Absalọm na-asịkwa: A sị nnọọ na a họpụtara m ịbụ onyeikpe nala a, ka onye ọ bụla nke nwere okwu ikpe ma ọ bụ ikpe ọ chọrọ ka e kpeere ya bịakwute m! Mgbe ahụ, m ga-eme ka o nweta ikpe ziri ezi.Ọ na-erukwa na mgbe mmadụ bịara nso ịkpọrọ ya isiala, ọ na-amatị aka jide ya wee susuo ya ọnụ.Absalọm wee na-eme ndị Izrel niile otú a, bụ ndị na-abịakwute eze maka ikpe; Absalọm wee na-ezuru obi ndị Izrel.O wee ruo mgbe afọ iri anọ gwụchara na Absalọm sịrị eze: Biko, ka m gaa Hibrọn mezuo nkwa m kwere Jehova.Nihi na ohu gị kwere nkwa mgbe m bi na Geshọ nke dị na Siria, sị, Ọ bụrụ na Jehova emee ka m laghachi na Jeruselem, m ga-ejere Jehova ozi.Eze wee sị ya: Gaa nudo. O wee bilie gaa Hibrọn.Absalọm wee ziga ndị nledo nebo niile nke Izrel, sị: Ozugbo unu nụrụ ụda opi, sịnụ, Absalọm aghọọla eze na Hibrọn!Narị ndị ikom abụọ, bụ ndị a kpọrọ, si na Jeruselem soro Absalọm gawa nebughị ihe ọ bụla nobi, ha amaghịkwa ihe ọ bụla na-emenụ.Mgbe Absalọm chụkwara àjà ndị ahụ, o ziri ozi ka Ahitofel onye Gaịlo, bụ onye ndụmọdụ Devid, si nobodo ya bụ Gaịlo bịa. Izu ọjọọ ahụ wee na-esiwanye ike, ndị dịnyeere Absalọm wee na-adịwanye ọtụtụ.Ka oge na-aga, onye mgbaàmà bịakwutere Devid, sị: Obi ndị Izrel dịzi nebe Absalọm nọ.Ozugbo ahụ, Devid gwara ndị niile na-ejere ya ozi bụ ndị ya na ha nọ na Jeruselem, sị: Bilienụ, ka anyị gbapụ; nihi na anyị agaghị enwe ụzọ mgbapụ nihi Absalọm! Meenụ ọsọ ọsọ, ka ọ ghara ime ngwa ngwa chụkwute anyị wee mee ka ihe ọjọọ dakwasị anyị, jirikwa ihu mma agha bibie obodo a!Ndị na-ejere eze ozi wee sị eze: Dị ka ihe niile onyenwe m eze chọrọ si dị, ndị na-ejere gị ozi nọ ya.Eze wee pụọ, ndị ezinụlọ ya niile sochikwara ya, eze wee hapụ ndị inyom iri, bụ ndị iko ya, ka ha na-elekọta ụlọ.Eze wee gawa, ya na ndị niile sochiri ya; ha wee kwụsịtụ na Bet-mehak.Ndị niile na-ejere ya ozi wee na-agafe nakụkụ ya; ndị Keretaịt niile na ndị Peletaịt niile na ndị Gat niile, narị ndị ikom isii, bụ ndị si Gat soro ya, wee na-agafe nihu eze.Eze wee gwa Ịtaị onye Gat, sị: Gịnị mere gị onwe gị kwa ji na-eso anyị? Laghachi ka gị na eze biri; nihi na ị bụ onye mba ọzọ, e wezụgakwa nke ahụ, ị bụ onye e si nobodo ya dọta nagha.Ụnyaahụ ka ị bịara, m ga-emekwa ka i soro anyị na-awagharị taa, ka i soro m na-aga ebe ọ bụla m na-aga? Laghachi, kpọrọkwa ụmụnne gị laghachi, ka Jehova gosikwa gị obiọma na ikwesị ntụkwasị obi!Ma Ịtaị zara eze, sị: Dị nnọọ ka Jehova dị ndụ, dịkwa nnọọ ka onyenwe m eze dị ndụ, nebe onyenwe m eze nọ, ma ọ bụ nọnwụ ma ọ bụ ná ndụ, nebe ahụ ka ohu gị ga-anọ!Devid wee sị Ịtaị: Gawa, gafere. Ịtaị onye Gat wee gafere, tinyere ndị ikom ya niile na ụmụntakịrị niile so ya.Ndị ala ahụ niile nọ na-akwa ákwá nolu dara ụda, mmadụ niile nọkwa na-agafe, eze guzo nakụkụ ndagwurugwu Kidrọn, mmadụ niile nọkwa na-agabiga nokporo ụzọ sara mbara e si aga nala ịkpa.Lee, Zedọk na ndị Livaị niile bukwa igbe ọgbụgba ndụ ezi Chineke bịa; ha wee dọba igbe ezi Chineke nakụkụ Abayata ruo mgbe mmadụ niile si nobodo gafetachaa.Ma eze sịrị Zedọk: Bughachi igbe ezi Chineke nobodo. Ọ bụrụ na ihe m adị Jehova mma, ọ ga-akpọghachite m wee mee ka m hụ ya nakwa ebe obibi ya.Ma ọ bụrụ na ọ sị, Ihe gị adịghị m mma, lee m, ya mee m otú ọ bụla dị ya mma.Eze wee sị Zedọk onye nchụàjà: Ọ kwa ị bụdị onye ọhụ ụzọ? Laghachi nobodo nudo, gị na Ahimaz nwa gị na Jọnatan nwa Abayata, ụmụ unu abụọ, unu na ha.Lee, m ga-echeretụ nebe a na-eji ụkwụ agafe mmiri, nke dị nso nala ịkpa, ruo mgbe unu ga-ezi m ozi.Zedọk na Abayata wee bughachi igbe ezi Chineke na Jeruselem, ha wee biri nebe ahụ.Devid nọ na-agbago nugwu Oliv, kwara ákwá na-agbago, o kpuchikwara isi ya; ọ gbakwa ụkwụ ọtọ na-aga, ndị niile so ya kpuchikwara isi ha, ha wee kwara ákwá na-agbago.E wee kọọrọ Devid, sị: Ahitofel so ná ndị ha na Absalọm na-agba izu ọjọọ. Devid wee sị: Biko, Jehova, mee ka ndụmọdụ Ahitofel ghọọ ihe nzuzu!O wee ruo na mgbe Devid rutere nelu elu ugwu ahụ, bụ ebe ndị mmadụ na-anọ akpọrọ Chineke isiala, lee, Hushaị onye Akaịt bịara izute ya, ọ dọwara uwe ya adọwa, kpokwasịkwa ájá nisi.Otú ọ dị, Devid sịrị ya: Ọ bụrụ na i soro m gafee, ị ga-abụrụ m ibu arọ.Ma ọ bụrụ na ị laghachi nobodo wee sị Absalọm, Eze, abụ m ohu gị. Abụ m ohu nna gị mgbe mbụ, ee, abụ m ohu ya noge ahụ, ma ugbu a, abụzi m ohu gị, ị ga-emebiri m ndụmọdụ Ahitofel.Ọ bụ na Zedọk na Abayata bụ ndị nchụàjà esoghị gị nọrọ nebe ahụ? Ọ ga-erukwa na ihe ọ bụla ị nụrụ nụlọ eze, ị ga-akọrọ ya Zedọk na Abayata bụ ndị nchụàjà.Lee! Ụmụ ha abụọ, Ahimaz nwa Zedọk na Jọnatan nwa Abayata sokwa ha nọrọ nebe ahụ; ọ bụkwa ha ka unu ga-ezi ihe ọ bụla unu ga-anụta ka ha bịa zie m.Hushaị, enyi Devid, wee bata nime obodo. Absalọm wee bata na Jeruselem. 